Isabella Tobias

Isabella Tobias-Lites (g. 1991 m. rugpjūčio 23 d. Niujorke) – JAV, Izraelio ir Lietuvos ledo šokėja, su Deividu Stagniūnu atstovavusi Lietuvai. Pora buvo patekusi į pajėgiausių Europos žemyno ledo čiuožėjų dešimtuką ir pasaulio penkioliktuką (2013 m.).

 Biografija 

Čiuožti pradėjo penkerių.

1999–2006 m. lankė Amerikos Džordžo Balančino baleto mokyklą, koncertavo kartu su New York City Ballet.

2007–2008 m. kartu su Otaru Džaparidze tarptautinėse jaunių varžybose atstovavo Gruzijai. 2008 m. pasaulio jaunių čempionate užėmė 14 vietą.

Nuo 2010 m. birželio mėn. čiuožia su lietuviu Deividu Stagniūnu.

Duetą Jungtinėse Amerikos Valstijose treniruoja Igoris Špilbandas.

Debiutavę 2011 m. Europos dailiojo čiuožimo čempionate sportininkai įveikė preliminarųjį etapą ir pateko į pagrindines varžybas, kuriose bendroje įskaitoje užėmė 12-ąją vietą.

2011 m. pirmajame Pasaulio dailiojo čiuožimo čempionate pora užėmė 14-ąją vietą.

2011 m. spalį dalyvavo debiutiniame savo karjeroje Tarptautinės dailiojo čiuožimo sąjungos organizuojamame Didžiojo Prizo pirmajame etape „Skate America“ ir laimėjo bronzos medalius.

2011 m. lapkritį duetas varžėsi šeštajame Didžiojo Prizo serijos etape „Rostelecom Cup“, kur užėmė 5-ąją vietą.

2012 m. Dižiojoje Britanijoje Šefildo mieste vykusiame čempionate atlikę Trumpąjį šokį, sportininkai pasiekė geriausią savo karjeroje rezultatą ir užėmė 5-ąją vietą. Bendroje įskaitoje užėmė 9-ąją vietą.

Dalį 2012–2013 m. sezono startų čiuožėjams teko praleisti dėl partnerio nugaros skausmų. Pora nedalyvavo 2013 m. Kroatijoje vykusiame Europos čempionate.

2012 m. spalio mėn. Isabella Tobias Prezidentūrai įteikė prašymą dėl Lietuvos pilietybės suteikimo išimties tvarka.http://www.delfi.lt/sportas/kitos-sporto-sakos/i-lietuva-pirmakart-atvykusi-sokeja-ant-ledo-itobias-praso-prezidentes-malones.d?id=59693489#ixzz2nJM1lyQt

Tačiau Lietuvos Respublikos Prezidentė Dalia Grybauskaitė, vadovaudamasi Lietuvos Respublikos Konstitucija, Konstitucinio Teismo pateiktais išaiškinimais, Pilietybės įstatymu, atsižvelgusi į Pilietybės reikalų komisijos siūlymą ir įvertinusi visas aplinkybes, Jungtinių Amerikos Valstijų pilietei Isabellai Tobias nesuteikė pilietybės išimties tvarka.http://www.delfi.lt/sportas/kitos-sporto-sakos/prezidente-nesuteike-itobias-lietuvos-pilietybes-isimties-tvarka-dstagniunui-truksta-zodziu.d?id=60372177#ixzz2nJLSPbgo

2013 m. Kanadoje vykusiame Pasaulio čempionate ledo šokėjai užėmė 15 vietą ir iškovojo Lietuvai olimpinį kelialapį į Sočio Olimpines žaidynes.

2013 m. pab. I. Tobias antrą kartą pateikė prašymą dėl Lietuvos pilietybės suteikimo išimties tvarka.

2013 m.gruodžio 2 d. Dalia Grybauskaitė suteikė Lietuvos pilietybę keletą metų to siekusiai čiuožėjai. Prezidentė atsižvelgė ir į tai, kad sportininkė 3,5 metų treniravosi poroje su Lietuvos piliečiu D. Stagniūnu, taip pat mokosi lietuvių kalbos, yra išlaikiusi lietuvių kalbos egzaminą, dalyvauja JAV lietuvių bendruomenės gyvenime.
Prezidentė išimties tvarka suteikė Lietuvos pilietybę sportininkei I. Tobias

2014 metų vasario mėn. žiemos olimpinių žaidynių Sočyje (Rusija) dalyvė (poroje su D. Stagniūnu), Lietuvos atstovė. Pora užėmė 17-ają vietą.

 Rezultatai 
Atstovavimas Lietuvai kartu su Deividu Stagniūnu:

 Varžybos 2010-11 2011-12 2012-13 2013-14 Olimpinės žaidynės     17 Pasaulio čempionatas  14 18 15  Europos čempionatas  12 9   Skate America   3   7 Rostelecom Cup   5   Nebelhorn Trophy  11 5   NRW Trophy  3    Bavarian Open    2  Golden Spin of Zagreb    4  Pavel Roman Memorial    4  U.S. International FS Classics     7 Finlandia Trophy     4 Lietuvos čempionatas  1  1  1  1

 Bendra taškų suma: 141,64 (2013 m. Pasaulio čempionatas)
 Trumpasis šokis: 59,66 (2012 m. Europos čempionatas)
 Laisvasis šokis: 84,25 (2013 m. Pasaulio čempionatas)

Atstovavimas Gruzijai kartu su Otaru Japaridze:
 Varžybos 2007–2008 Pasaulio jaunimo čempionatas  14 Junior Grand Prix, JK  6 Junior Grand Prix, Vokietija  7

 Programos 
(su Deividu Stagniūnu)
 Sezonas Trumpasis šokis Laisvasis šokis Parodomoji programa 2013–2014Fokstrotas: A Fine Romance  Marilyn Monroe Kvikstepas: Diamonds Are a Girl’s Best Friends Marilyn MonroeOperacija Skyfall garso takelis  Adele  2012–2013Oklahoma! Valsas / Polka R.Rodgers ir O. HammersteinKoncertas Nr. 2 fortepijonui su orkestru Sergejus Rachmaninovas  2011–2012 Samba / Merengė Šakiros dainų popuriLet’s Twist Again Chubby Checker Only You The Platters Tutti FruttiLittle Richard 2010–2011Gėlių valsas (iš baleto „Spragtukas“) Piotras ČaikovskisVargdieniai Klodas-Mišelis Šionbergas

 Šaltiniai 

 Nuorodos 

 I. Tobias / D. Stagniūno profilis
 I. Tobias / O. Japaridzes profilis
 Varžybų istorija su D. Stagniūnu
 I. Tobias ir D. Stagniūno Laisvasis Šokis „Skate America“ 2011 varžybose
 I. Tobias ir D. Stagniūno Parodomoji programa „Skate America“ 2011 varžybose

Kategorija:Lietuvos šokėjai ant ledo
Kategorija:JAV dailiojo čiužimo sportininkai
Kategorija:Lietuvos olimpiečiai